এক্সপ্রেস ডেস্ক ॥ বাংলাদেশ ব্যাংকের চুরি হওয়া রিজার্ভের ৪.৬৩ মিলিয়ন ডলার বৃহস্পতিবার ফিলিপাইনের অ্যান্টি-মানি লন্ডারিং কমিটির কাছে ফেরত দিয়েছেন চীনা ক্যাসিনো ব্যবসায়ী কিম অং। কিমের ফেরত দেয়া এ ডলার ভর্তি ব্যাগের ছবি প্রকাশ করেছে দেশটির কেন্দ্রীয় ব্যাংক। ছবিতে (বা থেকে), টাকা পাওয়ার পর ব্যাগ খুলছেন দ্বিতীয় সচিব ও ম্যানিলায় বাংলাদেশ দূতাবাসের চ্যান্সারি প্রধান প্রভাস লামারং, অ্যান্টি-মানি লন্ডারিং কাউন্সিল (এএমএলসি) সচিবালয়ের নির্বাহী পরিচালক জুলিয়া ব্যাকেই-আবেদ এবং এএমএলসি সদস্য ও ইন্সুরেন্স কমিশনার এমানুয়েল ডক। এপি। গত মঙ্গলবারের সিনেট শুনানিতে এ অর্থ নিজ মালিকানাধীন ক্যাসিনো সোলায়ারে থাকার কথা স্বীকার করেন কিম। এ সময় তিনি রিজার্ভের টাকা ফেরত দেয়ার প্রতিশ্র“তি দেন। সে অনুযায়ী এ ৪.৬৩মিলিয়ন ডলার ফেরত দেন। তার কাছে আরও ৪৫০ মিলিয়ন পেসো (১০ ...